Informații noi în cazul dosarului ce vizează protestatarii care au agresat forțele de ordine pe 10 august. Sunt 169 de jandarmi care ar fi fost agresaţi, anunță procurorii de la Parchetul Sectorului 1.

Cele mai recente informații furnizate de Parchetul de pe lângă Judecătoria Sectorului 1 din București arată că până în acest moment, în ancheta care vizează violențele de la protestul din 10 august, unele exercitate împotriva forțelor de ordine, au fost identificate 169 de cazuri în care jandarmii au fost agresați fizic sau verbal.

Sunt 78 de sesizări înregistrate în cadrul anchetei în care se fac cercetări cu privire la fapte de lovire, de distrugere sau de ultraj.

Urmează ca persoanele care au săvârșit aceste infracțiuni să fie identificate și audiate de procurori.